বাম-কংগ্রেস সমঝোতায় জট অব্যাহত। দিন যত যাচ্ছে বন্ধুত্বপূর্ণ লড়াইয়ের আসন সংখ্যাও বেড়েই চলেছে। বেঁকে বসেছে RSPও। মালতীপুর আসন নিয়ে  শরিকের অনড় মনোভাবে চিন্তা বাড়িয়েছে সিপিএমের।  পাশাপাশি ভাটপাড়া আসন নিয়ে অসন্তোষ তৈরি হয়েছে সিপিএমের অন্দরেই। ত্রিমুখী সমস্যার সমাধান খুঁজতে আজ ফের আলিমুদ্দিনে বৈঠকে বসছেন ফ্রন্টের শীর্ষ নেতৃত্ব।  
 ওয়েব ডেস্ক: বাম-কংগ্রেস সমঝোতায় জট অব্যাহত। দিন যত যাচ্ছে বন্ধুত্বপূর্ণ লড়াইয়ের আসন সংখ্যাও বেড়েই চলেছে। বেঁকে বসেছে RSPও। মালতীপুর আসন নিয়ে  শরিকের অনড় মনোভাবে চিন্তা বাড়িয়েছে সিপিএমের।  পাশাপাশি ভাটপাড়া আসন নিয়ে অসন্তোষ তৈরি হয়েছে সিপিএমের অন্দরেই। ত্রিমুখী সমস্যার সমাধান খুঁজতে আজ ফের আলিমুদ্দিনে বৈঠকে বসছেন ফ্রন্টের শীর্ষ নেতৃত্ব।   পাশাপাশি আলোচনা হবে ভোটের রণকৌশল নিয়েও। জেলায় জেলার প্রচারে কতটা জোর, কোন পদ্ধতিতে জনসংযোগ বাড়ানো হবে, এবিষয়েও নিজেদের মধ্যে কথা বলবেন নেতারা। অন্যদিকে নির্বাচন কমিশন নিয়েও আলোচনা হতে পারে। বৈঠকের বিকেলে সাংবাদিকদের মুখোমুখি হবে ফ্রন্ট চেয়ারম্যান বিমান বসু। এদিকে, বিরোধীরা যখন জোটের জটই কাটিয়ে উঠতে পারেনি, তখন পুরোদমে প্রচারে মুখ্যমন্ত্রী মমতা বন্দ্যোপাধ্যায়। আজ ফের পথে মমতা। কলকাতায় দফায় দফায় পদযাত্রা,  উত্তরবঙ্গে মিছিল জনসভার পর আজ টার্গেট হাওড়ার  বিকেলে  তৃণমূল প্রার্থীদের সমর্থনে শালিমার থেকে পিলখানা পদযাত্রা করবেন মমতা বন্দ্যোপাধ্যায়।  । মিছিলে থাকছেন হাওড়ায় হেভিওয়েট তৃণমূল প্রার্থী বৈশালী ডালমিয়া, লক্ষ্মীরতন শুক্লা,  রাজীব ব্যানার্জি সহ জেলার অন্যান্য নেতানেত্রীরাও। জেলার ভোটদাতাদের সঙ্গে জনসংযোগে জোর দিতেই আজ হাওড়ায়  পায়ে হেঁটে প্রচার সারবেন  মুখ্যমন্ত্রী। পাশাপাশি  টার্গেট দলের স্থানীয় সংগঠক, নেতা-কর্মীদের চাঙ্গা করাও।